Elképzeléseink szerint először egy „Chess-Opening” programon gondolkoztunk, ami elmondta volna, hogy bizonyos lépések melyik kezdésnek felelnek meg a sakk világában. Azonban egy két hiba és nehézség után úgy döntöttünk inkább egy, a mai világban hasznosabb programot írunk meg.

A „Rental Fee Calculator” tulajdonképpen egy számológép, amely kiszámolja, hogy mennyi bért kell kérni egy embernek hitel felvétele után, ha bizonyos százalékú profitot szeretne emellett.

Magának a programnak a használata egyszerű, mindössze néhány lépés. Először is megadjuk a hitel mennyiségét, mennyi a teljes hiteldíj mutató százalékban és mennyi idő van a visszafizetésre. Ezután a kívánt havi profitot adjuk meg százalékban és a havi átlagos kiadások összegét. Ezek után a program megadja azt az összeget, amit bérként kérnünk kell, hogy az kívánt százalékot érjük el.

Ez szerintünk kifejezetten hasznos lehet olyan személyeknek például, akik még nem feltétlenül állnak tisztában a megfelelő hitelárakkal vagy a megélhetésük hátterével. Megtudhatják, mennyit kell változtatniuk a havi költségeken, hogy profitot keressenek a bérük és a hitel arányában. Vagy egyáltalán mekkora kölcsönt képesek/érdemes felvenni, amivel még a bér keretén belül profitot érnek el.

A program megjelenése, egy 1000x700-as ablak, aminek a tetején látható a megadott név, „Rental Fee Calculator”, közepén pedig egy gombbal, „számolás” névvel. Öt doboz látható, ahova megadhatunk bármekkora értéket, egy kritériummal a beírt karaktereknek számoknak kell lenniük. Ha a program egy betűt talál vagy a felhasználó nem adott meg a mezőben semmilyen értéket, akkor a doboz piros háttérrel jelenik meg, és a gomb elhalványul, jelezve, hogy nem használható. Ha kitöltöttünk minden mezőt és megnyomjuk a gombot, megjelenik egy összeg a legalsó szöveg alatt.

Ahhoz, hogy megkapjuk ezt az összeget a program először összeszorozza a felvett kölcsön összegét a teljes hiteldíj mutatóval, elosztja a visszafizetés idejével, majd hozzáadja a havi átlagos kiadások összegét. Ezzel a számítással megkapja mennyi a havi fizetendő összeg és végül ezt a számot megszorozza a kívánt havi profittal plusz egyel.

A program nem csak egyszer használatos, többször is le tudja futtatni ezt a számolást, akár más adatokkal is.